L'Ecoparc de Paterna rep 36.000 visites en el que portem de 2020
23/11/2020

# L'Ecoparc de Paterna rep 36.000 visites en el que portem de 2020

[![El Ecoparque de Paterna recibe 36.000 visitas en lo que llevamos de 2020 ](/images/noticias/2020/11/6772/6772_lg.jpg)](/images/noticias/2020/11/6772/6772_lg.jpg)

23.11.2020

Des de gener fins a setembre d'enguany, s'han registrat 36.000 visites a la instal·lació que està situada al parque empresarial de Tàctica

L'Ecoparc de Paterna ha gestionat en el que portem d'any prop de 5.000 tones de residus, registrant 36.000 visites a les seues instal·lacions situades al Parc Empresarial Tàctica.  
  
Així ho ha anunciat hui la regidora de Serveis, Mercedes Navarro qui ha destacat que "encara que enguany les xifres d'entrades són inferiors a causa dels mesos de confinament pel coronavirus, l'ús de l'Ecoparc continua consolidant-se entre els veïns i veïnes de Paterna, que cada vegada estan més conscienciats sobre la necessitat de reciclar i desfer-se dels residus correctament”.  
  
De les dades registrades per l'Ecoparc en aquest 2020, destaca la retirada de 3.380 tones d'enderrocs nets, 92 de paper i cartó, 72 de restes de poda i 28.823 unitats de RAEE’s (aparells elèctrics i electrònics).  
  
A més, s'ha incrementat el reciclatge d'olis, que puja des dels 1300 litres de 2019 als 2.114 de 2020, i s'han recollit 9.700 unitats tones de residus considerats com a perillosos, entre els quals es troben botelles de butà, radiografies, termòmetres o aerosols.  
  
La regidora Navarro ha destacat que “l'ecoparc és una instal·lació que l'equip de govern socialista va recuperar per a la ciutat en 2017, per la importància que suposa per al desenvolupament mediambientalment sostenible de Paterna, i l'ús del qual demostra que és un servei indispensable per a la ciutadania”.  
  
També és destacable la quantitat de residus voluminosos depositats, entre els quals es troben butaques, matalassos, sofàs, pneumàtics i andròmines xicotetes, i que ascendeixen a 232 tones.  
  
En total, s'han registrat 63.341 lliuraments de materials des que començara l'any, sent setembre el mes en què més es van recepcionar, amb 1.545.  
  
De les 36.000 visites que s'han produït des de gener d'enguany, el 88% es produeixen de dilluns a divendres, dies en què l'Ecoparc funciona de manera ininterrompuda entre les 8 i les 21 hores.  
  
Els caps de setmana també pot fer-se ús de les instal·lacions situades al carrer Algepser de Tàctica, en horari matinal, de 9 a 14 hores.